《秋夜浦舍人见宿园亭分得天字》
明代·林鸿

南宫饮散动经年，此会羁魂各黯然。
霄汉故人谁更在，江潭逐客自堪怜。
疏灯细雨开秋宴，落叶惊风搅夜眠。
归去晋陵成远别，好凭阳雁望南天。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。